作者：黄升
词牌/韵律：贺新郎

paragraphs: 自扫梅花下。
问梢头、冷蕊疏疏，几时开也。
间者阔焉今久矣，多少幽怀欲写。
有谁是、孤山流亚。
香月一联真绝唱，与诗人、千载为嘉话。
馀兴味，付来者。
清癯不恋华亭榭。
待与君、白发相亲，竹篱茅舍。
喜甚今年无酒禁，溜溜小槽压蔗。
已准拟、雪天霜夜。
自醉自吟仍自笑，任解冠、落珮从嘲骂。
书此意，寄同社。